# Упутство за Плуму

2015-2021
MATE Documentation Project
2007
GNOME Documentation Project
2002
2003
2004
Sun Microsystems
2000
Eric Baudais
Пројекат Мејтове документације
Пројекат Гномове документације

Дозвољено је умножавање, расподела, вршење измена у овом документу под условима Гнуове Слободне Документационе Дозволе (ГСДД), издања 1.1 или било којег новијег издања које је објавила Задужбина Слободног Софтвера без непромењивих одељака, текста на насловној и последњој страни. Примерак ГСДД можете наћи на овој вези или у датотеци „COPYING-DOCS“ која је приложена уз ово упутство.

Ово упутство је део скупа Мејтових докумената објављених под GFDL. Уколико желите да расподељујете ово упутство одвојено од скупа, то можете урадити додавањем примерка лиценце документу, како је описано у одељку 6 саме лиценце.

Многи називи које компаније користе у циљу препознатљивости својих производа и услуга представљају робне марке. Када (уколико) се такви називи појављују(спомињу) у било којем Мејтовом документу, а чланови Мејтовог документационог пројекта имају сазнања о томе, тада су називи исписани великим словима или са великим почетним словима.

OVAJ DOKUMENT I NJEGOVE IZMENJENE VERZIJE SU DOSTUPNE POD USLOVIMA GNU-OVE SLOBODNE DOKUMENTACIONE DOZVOLE UZ DODATNU SAGLASNOST DA:

1. ДОКУМЕНТ ЈЕ ДОСТУПАН СА СВИМ СВОЈИМ ДОБРИМ И ЛОШИМ СТРАНАМА БЕЗ БИЛО КАКВОГ ЈАМСТВА, БИЛО ОНО ИЗРЕЧЕНО ИЛИ НЕ, УКЉУЧУЈУЋИ БЕЗ ОГРАНИЧЕЊА, ЈАМСТВО ДА ЈЕ ОВАЈ ДОКУМЕНТ ИЛИ ЊЕГОВА ИЗМЕЊЕНА ВЕРЗИЈА БЕЗ НЕДОСТАТАКА, СПРЕМАН ЗА ТРЖИШТЕ, СВРСИСХОДАН И НЕ НАРУШАВА ЗАКОНСКЕ НОРМЕ. ЦЕЛОКУПАН РИЗИК КОЈИ СЕ ОДНОСИ НА КВАЛИТЕТ, ТАЧНОСТ И ДОМЕТ (УЧИНАК) ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ СНОСИ КОРИСНИК. УКОЛИКО СЕ У БИЛО КОЈЕМ ДОКУМЕНТУ ИЛИ ЊЕГОВОЈ ИЗМЕЊЕНОЈ ВЕРЗИЈИ ПОЈАВИ НЕДОСТАТАК (ГРЕШКА) БИЛО КОЈЕ ВРСТЕ, КОРИСНИК (А НЕ АУТОР ИЗВОРНЕ ВЕРЗИЈЕ, БИЛО КОЈИ ДРУГИ АУТОР ИЛИ САРАДНИК) СНОСИ СВЕ ТРОШКОВЕ НЕОПХОДНОГ СЕРВИСИРАЊА, ПОПРАВКЕ ИЛИ ИСПРАВКЕ. ОВО ОГРАНИЧЕЊЕ ЈАМСТВА ПРЕДСТАВЉА САСТАВНИ ДЕО ОВЕ ДОЗВОЛЕ. УПОТРЕБА БИЛО КОЈЕГ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ НИЈЕ ДОЗВОЉЕНА ОСИМ ПОД УСЛОВИМА ОВОГ ОГРАНИЧЕЊА ЈАМСТВА.

2. НИ ПОД КАКВИМ ОКОЛНОСТИМА ИЛИ ЗАКОНУ, БИЛО ЗБОГ КРШЕЊА (ИЛИ НЕМАРА) УГОВОРА, ИЛИ НА БИЛО КОЈИ ДРУГИ НАЧИН, АУТОР (ПРВОБИТНЕ ВЕРЗИЈЕ), САРАДНИК ИЛИ ИСПОРУЧИВАЛАЦ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ, НИТИ ДОБАВЉАЧ БИЛО КОЈЕ ОД НАВЕДЕНИХ СТРАНА НЕЋЕ СНОСИТИ МАТЕРИЈАЛНУ ОДГОВОРНОСТ ЗА НАСТАЛА ДИРЕКТНА, ИНДИРЕКТНА, ПОСЕБНА, СЛУЧАЈНА ИЛИ ТИМЕ НАСТАЛА ОШТЕЋЕЊА БИЛО КОЈЕ ВРСТЕ УКЉУЧУЈУЋИ, БЕЗ ОГРАНИЧЕЊА, ШТЕТУ НАНЕСЕНУ УГЛЕДУ ФИРМЕ, ПРЕСТАНКУ ПРОИЗВОДЊЕ, ОТКАЗИВАЊЕ РАДА РАЧУНАРА ИЛИ КВАРА КАО И ЗА СВЕ ОСТАЛЕ ШТЕТЕ ИЛИ ГУБИТКЕ НАСТАЛЕ УСЛЕД КОРИШЋЕЊА ДОКУМЕНТА И ЊЕГОВИХ ИЗМЕЊЕНИХ ВЕРЗИЈА ЧАК И АКО ЈЕ ОШТЕЋЕНА СТРАНА БИЛА ОБАВЕШТЕНА О МОГУЋНОСТИ НАСТАНКА ТЕ ШТЕТЕ.

## Примедбе

Да бисте пријавили грешку или дали предлог у вези програма плума или овог упутства, пратите смернице на Мејтовој страници за примедбе.

Пројекат Мејтове документације
Мејтова радна површ
Joachim
Noreiko
Пројекат Гномове документације
Гном
Hal
Canary
Додата табела тастера пречица
Тим документације Сан Јава система радне површ
Сан Микросистеми
gdocteam@sun.com
Eric
Baudais
Пројекат Гномове документације
baudais@okstate.edu
Baris
Cicek
Достављене информације из ранијих ревизија програма плума.
George
Ajit
Достављене информације о прикључцима.
1.0
2000

Eric Baudais baudais@okstate.edu

Пројекат Гномове документације

2.0
Март 2002.

Тим Sun Гномове документације

Пројекат Гномове документације

2.1
Јун 2002.

Тим Sun Гномове документације

Пројекат Гномове документације

2.2
Август 2002.

Тим Sun Гномове документације

Пројекат Гномове документације

2.3
Септембар 2002.

Тим Sun Гномове документације

Пројекат Гномове документације

2.4
Јануар 2003.

Тим Sun Гномове документације

Пројекат Гномове документације

2.5
Март 2003.

Тим Sun Гномове документације

Пројекат Гномове документације

2.6
Септембар 2003.

Тим Sun Гномове документације

Пројекат Гномове документације

2.7
Март 2004.

Тим Sun Гномове документације

Пројекат Гномове документације

2.8
Јул 2015.

Тим документације Сан Јава система радне површ

Пројекат Гномове документације

2.9
Јул 2006.

Тим Гномове документације

Пројекат Гномове документације

3.0
Јул 2015.

Тим документације Гнома

Пројекат Мејтове документације

Ово упутство описује издање 1.10 плуме.

## Увод

Програм „плума“ вам омогућава да стварате и уређујете датотеке текста.

Циљ „плуме“ је да буде уређивач текста једноставан и лак за коришћење. Моћније функције могу се укључити разним прикључцима, који омогућавају разноврсност задатака који се односе на уређивање текста.

## Први кораци

### Покретање плуме

Можете да покренете „плуму“ на следеће начине:

Изборник „Програми“

  Изаберите „Систем Гпартед уређивач партиција“.

Наредба

  Извршите следећу наредбу: `pluma`

По основи, када отворите документ текста у управнику датотека, покреће се плума, и приказује документ.

### Прозор плуме

Када покренете плуму, биће приказан следећи прозор:

#### Прозор плуме

Приказује главни прозор плуме.

Прозор плуме садржи следеће елементе:

Трака изборника

  Изборници на траци изборника садрже све наредбе које су вам потребне за рад са датотекама у плуми.

Трака алата

  Трака алата садржи подскуп наредби којима можете да приступите са траке изборника.

Област приказа

  Област приказа садржи текст датотеке коју уређујете.

Трака стања

  Трака стања приказује информације о текућој активности плуме и контекстуалне информације о ставкама изборника. Трака стања такође приказује следеће информације:

  - Положај курзора: број реда и број колоне где се налази курзор.

  - Режим уређивања: Ако је уређивач у режиму убацивања, трака стања садржи текст „УБАЦ“. Ако је уређивач у режиму преписивања, трака стања садржи текст „ПРЕП“. Притисните тастер Убаци да промените режим уређивања.

Бочна површ

  Бочна површ приказује списак отворених докумената, и друге информације у зависности од тога који су прикључци укључени.

  По основи, бочна површ није приказана. Да је прикажете, изаберите „ Преглед Бочна површ “.

Доња површ

  Доњу површ користе програмерски алати као што је прикључак „Питонова конзола“ за приказивање исписа.

  По основи, доња површ није приказана. Да је прикажете, изаберите „ Преглед Доња површ “.

Када кликнете десним тастером миша у прозору плуме, програм приказује искочни изборник. Искочни изборник садржи најосновније наредбе за уређивање текста.

Као и други Мејтови програми, радње у плуми се могу обавити на неколико начина: из изборника, са траке алата, или тастерима пречица. Тастери пречица заједнички свим програмима су исписани у Корисничком водичу.

### Покретање плуме са линије наредби

Можете да покренете плуму из терминала и да отворите једну или више датотека. Да отворите више датотека из терминала, упишите следећу наредбу, затим притисните Унеси:

`pluma datoteka1.txt datoteka2.txt datoteka3.txt`

Или, можете да наведете путању уместо назива датотеке.

Погледајте страницу упутства плуме 1 за више о томе како да покренете плуму из терминала.

## Рад са датотекама

### Прављење новог документа

Да направите нови документ, изаберите „ Датотека Ново “. Програм ће приказати нови празан документ у прозору плуме.

### Отварање датотеке

Да отворите датотеку, изаберите „ Датотека Отвори “ да прикажете прозорче „Отворите датотеку“. Изаберите датотеку коју желите да отворите, затим кликните „Отвори“. Датотека ће бити приказана у прозору плуме.

Програм бележи путање и називе датотека последњих пет датотека које сте уређивали и приказује их као ставке изборника у изборнику „ Датотека “. Можете такође да кликнете на иконицу Приказује иконицу изборника „Скорашње датотеке“. на траци алата да прикажете списак скорашњих датотека.

Можете да отворите више датотека у плуми. Програм ће додати језичак за сваку отворену датотеку у прозору. За више о овоме видите .

Можете уписати место датотеке у прозорчету „Отворите датотеку“. Да се пребацујете између уноса места и мрвица, притисните Ктрл l, ., ~ или /.

### Чување датотеке

Можете да сачувате датотеке на следеће начине:

- Да сачувате измене у постојећој датотеци, изаберите „ Датотека Сачувај “.

- Да сачувате нову датотеку или да сачувате постојећу датотеку под новим називом, изаберите „ Датотека Сачувај као “. Упишите назив за датотеку у прозорчету „Сачувајте као“, затим кликните „Сачувај“.

- Да сачувате све датотеке које су тренутно отворене у плуми, изаберите „ Документа Сачувај све “.

Да затворите све датотеке које су тренутно отворене у плуми, изаберите „ Документа Затвори све “.

### Рад са језичцима

Када је отворено више датотека, плима приказује „језичак“ за сваки документ изнад области приказа. Да се пребаците на други документ, кликните на његов језичак.

Да преместите документ у други прозор плуме, превуците језичак који одговара датотеци у прозор у којижелите да се пребаците.

Да преместите документ у нови прозор плуме, или превуците његов језичак на радну површ, или изаберите „ Документа Премести у нови прозор “.

## Рад са текстом

### Уређивање текста

Межете да уређујете текст датотеке на следеће начине:

- Упишите нови текст помоћу тастатуре. Треперави курзор уметања означава место где ће се појавити нови текст. Да измените ово, да измените ово, користите тастере стрелица на тастатури или кликните мишем.

- Да умножите изабрани текст у оставу, изаберите „ Уређивање Умножи “.

- Да обришете изабрани текст из датотеке и да га преместите у оставу, изаберите „ Уређивање Исеци “.

- Да трајно обришете изабрани текст из датотеке, изаберите „ Уређивање Обриши “.

- Да уметнете садржај оставе на положај курзора, изаберите „ Уређивање Убаци . Морате да исечете или умножите текст да бисте могли да га убаците у датотеку, или из плуме или из другог програма.

- Да изаберете сав текст у датотеци, изаберите „ Уређивање Изабери све “.

### Понштавање и враћање измена

Да поништите измене које сте учинили, изаберите „ Уређивање Поништи “. Да повратите ову радњу, изаберите „ Уређивање Понови .

## Налажење и змена

У плуми, постоје два начина за тражење текста. Можете да користите прозорче „Нађи“ да потражите одређени део текста, или „Повећавајућу претрагу“ да истакнете текст који одговара док куцате.

### Налажење текста

Да у датотеци потражите ниску текста, урадите следеће:

1. Изаберите „ Претрага Нађи “ да прикажете прозорче „Нађи“.

2. Упишите ниску коју желите да нађете у поље „Потражи“. Можете да укључите специјалне знаке као што је нови ред или табулатор: видите .

3. Кликните на дугме „Нађи“ да у датотеци потражите прво јављање ниске после тренутног положаја курзора. Ако плума нађе ниску, бира њено прво појављивање. Остала појављивања ниске се истичу.

4. Да нађете следеће јављање ниске, кликните на дугме „Нађи“ или изаберите „ Потражи Пронађи следеће “. Да нађете претходно јављање текста, изаберите „ Потражи Пронађи претходно “.

Након што затворите прозорче „Нађи“, још увек ћете моћи да преместите избор на друга појављивања текста тако што ћете изабрати „ Потражи Пронађи следеће “ и „ Потражи Пронађи претходно “.

Да уклоните истицање из текста, изаберите „ Потражи Уклони истицање “.

Погледајте pcrepattern 3 за више информација о синтакси и семантици регуларних израза подржаних у прозорчету „Нађи“.

### Повећавајућа претрага

Повећавајућа претрага истиче текст који одговара у документу како је будете уписивали слово по слово. (Ово је слично функцији претраге у неким веб прегледницима.)

Да започнете повећавајућу претрагу, изаберите „ Потражи Повећавајућа претрага “. Поље за претрагу ће се појавити на врху области приказа.

Почните да куцате, и текст који одговара биће истакнут у документу. Прво јављање након положаја курзора је такође изабрано.

Да померите напред избор на следеће поклапање док држите отвореним поље повећавајуће претраге, притисните Ктрл G . Притисните Ктрл Шифт G да се вратите на претходно поклапање.

Можете такође да користите тастере стрелица на горе и на доле или точкић миша да преместите избор између поклапања.

### Замена текста

Да у датотеци потражите ниску и да је замените неком другом, урадите следеће:

1. Изаберите „ Потражи Замени “ да прикажете прозорче „Замени“.

2. Упишите ниску коју желите да нађете у поље „Потражи“. Можете да укључите специјалне знаке као што је нови ред или табулатор: видите .

3. Упишите ниску коју желите да користите да замените ниску коју нађете, у поље „Замени са“.

Да испитате сваку појаву ниске пре него ли је замените, кликните „Нађи“. Ако плума нађе ниску, програм бира ниску. Кликните „Замени“ да замените изабрану појаву ниске. Да нађете следеће јављање ниске, опет кликните „Нађи“.

Да замените сва појављивања ниске у документу, кликните „Замени све“.

### Опције налажења и замене

Оба прозорчета и „Нађи“ и „Замени“ имају следеће опције:

- Изаберите опцију „Упореди величину слова“ да нађете само појављивања ниске која одговара величини слова текста који сте укуцали. На пример, са изабраном опцијом „Упореди величину слова“, „ТЕКСТ“ се неће поклопити са „текст“.

- Изаберите опцију „Упореди само целе речи“ да нађете само појављивања ниске која одговарају целим речима текста који сте укуцали. На пример, са изабраном опцијом „Упореди само целе речи“, „текст“ се неће поклопити са „текстура“.

- Изаберите опцију „Тражи уназад“ да тражите уназад до почетка документа.

- Изаберите опцију „Преламај около“ да тражите до једног краја документа и да затим наставите да тражите са другог краја.

### Специјални знаци

Можете да укључите следеће низове промене реда у тексту да нађете или да замените представљајуће специјалне знаке:

`\n`

  Наводи нови ред.

`\t`

  Наводи знак табулатора.

`\r`

  Наводи крајник реда.

`\\`

  Сам знак косе црте мора имати префикс знака тражења ако се тражи. На пример, ако тражите „`\n`“, морате уписати „\\n“ у поље „Потражи“. Или ако тражите низ косих црта, морате дуплирати број тражених косих црта.

### Постављање курзора на одређени ред

Да поставите курзор на одређени ред у текућој датотеци, изаберите „ Потражи Иди на ред “. На врху области приказа појавиће се поље за унос броја реда.

Почните да куцате број реда на који желите да преместите курзор а документ ће се премакнути на наведени ред.

Да одбаците поље и померите курзор на наведени ред, притисните Унеси.

## Штампање

### Постављање опција странице

Да поставите опције странице, изаберите „ Датотека Подешавање странице “ да прикажете прозорче „Подешавање странице“.

Прозорче „Подешавање странице“ вам омогућава да одредите следеће опције штампања:

#### Општи одељак

Штампај истицање синтаксе

  Изаберите ову опцију да штампате истицање синтаксе. За више о истицању синтаксе, видите .

Штампај заглавље странице

  Изаберите ову опцију да укључите заглавље на свакој страници коју штампате. Заглавље не мошете да подесите.

Бројеви редова

  Изаберите опцију „Испиши бројеве редова“ да укључите бројеве редова приликом штампања датотеке.

  Користите вртешку „Испиши број након ... реда“ да одредите колико често ће се штампати бројеви редова, на пример након сваких 5, 10 редова, и тако редом.

Преламање текста

  Изаберите опцију „Укључи преламање текста“ да преломите текст у нови ред, на ниво знака, када штампате датотеку. Програм броји преломљене редове као један ред за сврху нумерисања редова.

  Изаберите опцију „Немој делити речи у два реда“ да преламате текст у нови ред, на ниво речи, када штампате датотеку.

#### Словни ликови

Тело

  Кликните на ово дугме да изаберете врсту слова која се користи за штампање разраде текста датотеке.

Бројеви редова

  Кликните на ово дугме да изаберете врсту слова која се користи за штампање бројева редова.

Заглавља и подножја

  Кликните на ово дугме да изаберете врсту слова која се користи за штампање заглавља и подножја у датотеци.

Да вратите врсте слова на основне за штампање датотеке из плуме, кликните „Врати основне врсте слова“.

### Штампање документа

Можете да користите плуму за следеће радње штампања:

- Да штампате документ на штампачу.

- Да штампате излаз наредбе штампања у датотеку.

Ако штампате у датотеку, плума шаље излаз датотеке у датотеку формата предштампања. Најпознатији формати предштампања су Постскрипт и Формат преносивих докумената (ПДФ).

Да прикажете претпреглед страница које желите да штампате, изаберите „ Датотека Преглед пред штампу “.

Да штампате текућу датотеку на штампачу или у датотеку, изаберите „ Датотека Штампај “ да прикажете прозорче „Штампај“.

Прозорче „Штампај“ вам омогућава да одредите следеће опције штампања:

#### Одељак посла

Опсег штампе

  Изаберите једну од следећих опција да одредите како се штампа више страница:

  - Све

    Изаберите ову опцију да штампате све странице у датотеку.

  - Редови

    Изаберите ову опцију да штампате само наведене редове. Користите вртешке „Од“ и „До“ да одредите опсег редова.

  - Избор

    Изаберите ову опцију да штампате само изабрани текст. Ова опција је доступна само ако иазберете текст.

Примерака

  Користите вртешку „Примерака“ да одредите број примерака датотеке које желите да одштампате.

  Ако штампате више примерака датотеке, изаберите опцију „Сложи“ да сложите одштампане примерке.

#### Одељак штампача

Штампач

  Користите овај падајући списак да изаберете штампач на коме желите да штампате датотеку.

Поставке

  Користите овај падајући списак да изаберете поставке штампача.

  Да подесите штампач, кликните на „Подеси“. На пример, можете да укључите или искључите дуплекс штампање, или да закажете одложено штампање, ако штампач подржава ову функцију.

Место

  Користите овај падајући списак да изаберете једно од следећих одредишта штампања:

  КУПС

    Штампајте даттотеку на КУПС штампачу.

    Ако је изабрани штампач КУПС штампач, „КУПС“ је једини унос на овом падајућем списку.

  lpr

    Штампајте даттотеку на штампачу.

  Датотека

    Штампајте датотеку у Постскрипт датотеку.

    Кликните „Сачувај као“ да прикажете прозорче у коме ћете навести назив и место за Постскрипт датотеку.

  Произвољно

    Користите наведену наредбу за штампање датотеке.

    Упишите назив наредбе у поље за текст. Укључите све аргменте линије наредбе.

Стање

  Ова функционалност није подржана у овом издању плуме.

Врста

  Ова функционалност није подржана у овом издању плуме.

Напомена

  Ова функционалност није подржана у овом издању плуме.

#### Одељак папира

Величина папира

  Користите овај падајући списак да изаберете величину папира на коме желите да штампате датотеку.

Ширина

  Користите ову вртешку да наведете ширину папира. Користите падајући списак поред да измените јединицу мере.

Висина

  Користите ову вртешку да наведете висину папира.

Усмерење папира

  Користите овај падајући списак да изаберете усмерење папира у штампачу.

Усмерење странице

  Користите овај падајући списак да изаберете усмерење странице.

Распоред

  Користите овај падајући списак да изаберете распоред странице. Претпреглед сваког распореда који изаберете се приказује у области „Пртпреглед“.

Фиока за папир

  Користите овај падајући списак да изаберете фиоку папира.

## Функције програмирања

Неколико плуминих функција за програмирање је доступно путем прикључака. На пример, прикључак „Списак ознака“ обезбеђује списак најчешће коришћених ознака за различите језике обележавања: видите .

### Истицање синтаксе

Истицање синтаксе чини изворни код лакшим за читање приказујући различите делове текста другачијим бојама.

плума бира одговарајући режим истицања синтаксе на основу врсте документа. Да заобиђете режим истицања синтаксе, изаберите „ Преглед Режим истицања “, затим изаберите једну од следећих ставки изборника:

Обичан текст

  Не приказује никакво истицање синтаксе.

Извор

  Приказује истицање синтаксе за уређивање извоног кода. Користите подизборник „Извор“ да изаберете врсту изворног кода.

Означавање

  Приказује истицање синтаксе за уређивање кода означавања. Користите подизборник „Означавање“ да изаберете врсту кода означавања.

Скрипта

  Приказује истицање синтаксе за уређивање кода скрипте. Користите подизборник „Скрипта“ да изаберете врсту кода скрипте.

Остали

  Приказује истицање синтаксе за уређивање других врста кода. Користите подизборник „Остали“ да изаберете врсту кода.

### Прослеђивање излаза наредбе у датотеку

Можете да користите плуму да проследите излаз наредбе у датотеку текста. На пример, да проследите излаз наредбе „`ls`“ у датотеку текста, упишите „`ls | pluma`“, затим притисните Унеси.

Излаз наредбе „`ls`“ биће приказан у новој датотеци текста у прозору плуме.

Или можете да користите прикључак „Спољни алати“ да проследите излаз наредбе у текућу датотеку.

## Тастери пречица

Користите тастере пречица да брже обављате уобичајене задатк него када користите миша и изборнике. Следеће табеле приказују плумине све тастере пречица.

За више о тастерима пречица, видите Корисничко упутство.

Језичци

Пречице за језичке:

Тастер пречице | Наредба
--- | ---
Ктрл + Алт + СтрГоре | Пребацује се на следећи језичак са леве стране.
Ктрл + Алт + СтрДоле | Пребацује се на следећи језичак са десне стране.
Ктрл + W | Затвара језичак.
Ктрл + Шифт + L | Чува све језичке.
Ктрл + Шифт + W | Затвара све језичке.
Алт + n | Скаче на н-ти језичак.

Датотеке

Пречице за рад са датотекама:

Тастер пречице | Наредба
--- | ---
Ктрл + N | Прави нови документ.
Ктрл + O | Отвара документ.
Ктрл + S | Сачувајте текући документ на диск.
Ктрл + Шифт + S | Чува текући документ под новим називом.
Ктрл + P | Штампа текући документ.
Ктрл + Шифт + P | Приказује претпреглед штампе.
Ктрл + W | Затвара текући документ.
Ктрл + Q | Излази из Плуме.

Уреди

Пречице за уређивање докумената:

Тастер пречице | Наредба
--- | ---
Ктрл + Z | Опозовите последњу радњу.
Ктрл + Шифт + Z | Понавља последњу радњу поништавања.
Ктрл + X | Исеците изабрани текст или област и ставите их у оставу.
Ктрл + C | Умножите изабрани текст или област у оставу.
Ктрл + V | Уметните садржај оставе.
Ктрл + A | Бира све.
Ктрл + D | Брише текући ред.
Ктрл + U | Мења слова у велика слова.
Ктрл + L | Мења слова у мала слова.
Алт + U | Мења величину слова сваког слова.
Алт + L | Започиње сваку реч великим словом.
Алт + Горе | Премешта изабрани ред за један ред на горе.
Алт + Доле | Премешта изабрани ред за један ред на доле.
Јез | Повећава увлачење изабраних редова.
Шифт + Таб | Смањује увлачење изабраних редова.

Преглед

Пречице за текући преглед:

Тастер пречице | Наредба
--- | ---
Ктрл + Y | Приказује/скрива бројеве редова.

Површи

Пречице за приказивање и скривање површи:

Тастер пречице | Наредба
--- | ---
Ф9 | Приказује/скрива бочну површ.
Ктрл + Ф9 | Приказује/скрива доњу површ.

Потражи

Пречице за тражење:

Тастер пречице | Наредба
--- | ---
Ктрл + F | Налази ниску.
Ктрл + G | Налази следећи примерак ниске.
Ктрл + Шифт + G | Налази претходни примерак ниске.
Ктрл + K | Међудејствена претрага.
Ктрл + H | Налази и замењује.
Ктрл + Шифт + К | Чисти истицање.
Ктрл + I | Иде на ред.

Алати

Пречице за алате:

Тастер пречице | Наредба
--- | ---
Шифт + Ф7 | Проверава писање (са прикључком).
Алт + Ф12 | Уклања пратеће размаке (са прикључком).
Ктрл + T | Увлачи (са прикључком).
Ктрл + Шифт + Т | Уклања увлачење (са прикључком).
Ф8 | покреће „make“ у текућем директоријуму (са прикључком).
Ктрл + Шифт + D | Исписује директоријуме (са прикључком).

Помоћ

Пречице за помоћ:

Тастер пречице | Наредба
--- | ---
Ф1 | Отвара корисничко упутство плуме.

## Поставке

Да подесите плуму, изаберите „ Уређивање Поставке “. Прозорче „Поставке“ садржи следеће категорије:

### Поставке прегледа

Преламање текста

  Изаберите опцију „Укључи преламање текста“ да би дуги редови текли у параграфима уместо да прелазе ивицу прозора текста. Ово спречава да морате да премичете водоравно.

  Изаберите опцију „Немој делити речи у два реда“ да би опција преламања текста очувала речи када претаче текст у следећи ред. Ово чини текст лакшим за читање.

Бројеви редова

  Изаберите опцију „Прикажи бројеве редова“ да прикажете бројеве редова са леве стране у прозору плуме.

Текући ред

  Изаберите опцију „Истакни текући ред“ да истакнете ред у коме се налази курзор.

Десна маргина

  Изаберите опцију „Прикажи десну маргину“ да прикажете усправну линију која означава десну маргину.

  Користите вртешку „Прикажи десну маргину у колони“ да одредите место усправне линије.

Поклапање заграда

  Изаберите опцију „Истакни упарене заграде“ да истакнете одговарајућу заграду када се курзор налази на једном знаку заграде.

### Поставке уређивача

Табулатори

  Користите вртешку „Ширина табулатора“ да одредите ширину размака који плума умеће када притиснете тастер Таб.

  Изаберите опцију „Уметни размаке уместо табулатора“ да наведете да плума умеће размаке уместо знака табулатора када притиснете тастер Таб.

Самостално увлачење

  Изаберите опцију „Укључи самостално увлачење“ да наведете да следећи ред почиње на нивоу увлачења текућег реда.

Чување датотека

  Изаберите опцију „Направи резервни примерак датотеке пре чувања“ да направите резервни примерак датотеке сваки пут када је сачувате. Резервни примерак датотеке садржи ~ на крају назива датотеке.

  Изаберите опцију „Сам сачувај датотеке сваких ... миннута“ да би плума сам сачувао текућу датотеку у одређеном времену. Користите вртешку да одредите колико често ће чувати датотеку.

### Поставке слова и боја

Словни лик

  Изаберите опцију „Користи основну врсту слова за тему да користите основну врсту слова система за текст у прозору плуме са текстом.

  Поље „Слова уређивача“ приказује врсту слова коју плума користи за приказивање текста. Кликните на дигме да одредите врсту слова, стил и величину.

Шема боја

  Можете изабрати шему боја са списка шема боја. Следеће шеме боја су инсталиране по основи:

  Класична

    Класична шема боја заснована на гвим шеми боја.

  Кобалт

    Плава шема боја.

  Кејт

    Шема боја коришћена у уређивачу текста Кејт.

  Обливион

    Тамна шема боја која користи Танго палету боја.

  Танго

    Шема боја која користи Танго шему боја.

  Можете да додате нову шему боја кликом на дугме „Додај...“, и избором датотеке шеме боја.

  Можете да уклоните изабрану шему боја кликом на дугме „Уклони“.

### Поставке прикључака

Прикључци додају нарочите функције плуми. Да сазнате више о прикључцима и како да користите уграђене прикључке, видите .

#### Укључивање прикључка

Да укључите прикључак плуме, урадите следеће:

1. Изаберите „Уређивање Поставке“.

2. Изаберите језичак „Прикључци“.

3. Штиклирајте кућицу поред назива прикључка који желите да укључите.

4. Кликните „Затвори“ да затворите прозорче „Поставке“.

#### Искључивање прикључка

Прикључак остаје укључен када изађете из плуме.

Да искључите прикључак плуме, урадите следеће:

1. Изаберите „Уређивање Поставке“.

2. Изаберите језичак „Прикључци“.

3. Одштиклирајте кућицу поред назива прикључка који желите да искључите.

4. Кликните „Затвори“ да затворите прозорче „Поставке“.

## Прикључци

### Рад са прикључцима

Можете додати нарочите функције плуми укључивањем прикључака. Прикључак је додатни програм који побољшава функционалност програма. Прикључци додају нове ставке у изборник плуме за нове функције које обезбеђују.

Неки од прикључака долазе уграђени са плумом.

Да укључите или искључите прикључке или да видите који прикључци су тренутно укључени, користите .

Следећи прикључци долазе уграђени са плумом:

- приказује број редова, речи и знакова у документу.

- вам омогућава да извршавате спољне наредбе из плуме.

- вам омогућава да разгледате датотеке и фасцикле у бочној површи.

- додаје или уклања увлачење из изабраних редова.

- додаје текући датум и време у документ.

- вам омогућава да одредите поставке уређивања за појединачна документа, и подржава линије режима у Емакс, Кејт и Вим стилу.

- вам омогућава да покрећете наредбе у питону језику програмирања.

- вам омогућава да уклоните пратеће празнине у документу након чувања.

- вам омогућава да причувате често коришћене делове текста и да их брзо убаците у документ.

- ређа изабране редове текста азбучним редом.

- исправља грешке у писању у изабраном тексту или самостално означава грешке у документу.

- вам допушта да уметнете често коришћене ознаке за ХТМЛ и друге језике са списка у бочној површи.

за више о стварању прикључака, видите .

### Прикључак статистике документа

Прикључак „Статистика документа“ броји редове, речи, знакове са размацима, знакове без размака и бајтове у текућој датотеци. Прикључак приказује резултате у прозорчету „Статистика документа“. Да бисте користили прикључак статистике документа, урадите следеће:

1. Изаберите „ Алати Статистика документа “ да прикажете прозорче „Статистика документа“. Прозорче „Статистика документа“ приказује следеће податке о датотеци:

   - Број редова у текућем документу.

   - Број речи у текућем документу.

   - Број знакова, укључујући размаке, у текућем документу.

   - Број знакова, не укључујући размаке, у текућем документу.

   - Број бајтова у текућем документу.

2. Можете наставити да освежавате датотеку плуме док је отворено прозорче „Статистика документа“. Да освежите садржај прозорчета „Статистика документа“, кликните „Освежи“.

### Прикључак спољних алата

Прикључак „Спољни алати“ вам омогућавају да извршите спољне наредбе из плуме. Можете да проследите неки садржај у наредбу и да искористите њен излаз (на пример, „sed“), или да покренете унапред дефинисану наредбу (на пример, „make“).

Користите „Управника спољних алата“ да стварате и уређујете наредбе. Да покренете спољну наредбу, изаберете је из изборника „Алати“.

#### Уграђене наредбе

Следеће наредбе су обезбеђене прикључком „Спољни алати“:

Изгради

  Покреће „make“ у директоријуму текућег документа.

Исписивање директоријума

  Исписује садржај директоријума текућег документа у новом документу.

Променљиве окружења

  Приказује списак променљивих окружења у доњој површи.

Издајање (grep)

  Тражи појам у свим датотекама у текућем директоријуму документа, користећи поклапање шаблона. Резултати се приказују у доњој површи.

Уклањање завршних размака

  Уклања све размаке на крају редова у документу.

#### Дефинисање наредбе

Да додате спољну наредбу, изаберите „ Алати Спољни алати “.

У прозору „Управник спољних алата“, кликните „Нова“. Можете одредити следеће детаље за нову наредбу:

Опис

  Овај опис се приказује на траци стања када се изабере наредба изборника.

Пречица

  Упишите пречицу тастатуре за наредбу.

Наредбе

  Стварне наредбе за покретање. Неколико плуминих променљивих окружења се може користити за убацивање садржаја у ове наредбе: видите .

Улаз

  Садржај који се даје наредбама (као „стандардни_улаз“): сав текст текућег документам тренутни избор, ред или реч.

Излаз

  Шта ће радити са излазима наредби: приказиваће их у бочној површи, ставити их у нови или у текући документ, на крај, на положај курзора, или ће заменити избор или читав документ.

Применљивост

  Одлучује на коју врста докумената може да делује наредба, на пример на сачуване или не, на локалне или удаљене.

#### Уређивање и уклањање алата

Да уредите алат, изаберите га са списка и направите измене у његовим својствима.

Да преименујете алат, поново кликните на њега на списку.

Да повратите уграђени алат који сте изменили, притисните „Врати“.

Да уклоните алат, изаберите га са списка и притисните „Уклони“. Не можете уклонити уграђене алате, већ само оне које сте ви направили.

#### Променљиве

Можете да користите следеће променљиве у пољу „Наредбе“ дефиниције наредбе:

- PLUMA_CURRENT_DOCUMENT_URI

- PLUMA_CURRENT_DOCUMENT_NAME

- PLUMA_CURRENT_DOCUMENT_SCHEME

- PLUMA_CURRENT_DOCUMENT_PATH

- PLUMA_CURRENT_DOCUMENT_DIR

- PLUMA_DOCUMENTS_URI

- PLUMA_DOCUMENTS_PATH

### Прикључак површи прегледача датотека

Прикључак „Површ прегледача датотека“ вам приказује датотеке и фасцикле у бочној површи, омогућавајући вам да брзо отворите датотеке.

Да видите прегледача датотека, изаберите „ Преглед Бочна површ “ и затим кликните на језичак који приказује иконицу Прегледача датотека на дну бочне површи.

#### Разгледање датотека

Језичак Прегледача датотека на почетку приказује обележиваче вашег управника датотека. Да прегледате садржај неке ставке, два пута кликните на њу.

Да прикажете полазну фасциклу, изаберите са падајућег списка или притисните стрелицу на горе на траци алата Прегледача датотека.

Да прикажете фасциклу која садржи документ на коме тренутно радите, десни клик на списку датотека и изаберите „Постави корен на радни документ“.

#### Отварање датотеке

Да отворите датотеку у плуми, два пута кликните на њу на списку датотека.

#### Прављење датотека и фасцикли

Да направите нову, празну датотеку текста у текућој фасцикли приказаној у прегледачу, десни клик на списак датотека и изаберите „Нова датотека“.

Да направите нову фасциклу у текућој фасцикли приказаној у прегледачу, десни клик на списак датотека и изаберите „Нова фасцикла“.

### Прикључак увлачења редова

Прикључак „Увлачење редова“ додаје или уклања размак са почетка редова у тексту.

Да увучете или поништите увлачење текста, урадите следеће:

1. Изаберите редове које желите да увучете. Да увучете или поништите увлачење једног реда, поставите курзор било где на тај ред.

2. - Да увучете текст, изаберите „ Уређивање Увуци “.

   - Да поништите увлачење текста, изаберите „ Уређивање Поништи увлачење “.

Количина коришћеног простора, и то да ли се користи знак табулатора или знаци размака, зависи од поставке „Ширина табулатора“ у поставкама уређивача, видите .

### Прикључак уметања датума и времена

Прикључак „Уметни датум/време“ умеће текући датум и време у документ. Да користите овај прикључак, урадите следеће:

1. Изаберите „Уређивање Уметни датум и време“.

   Ако нисте подесили прикључак „Уметни датум и време“ да сам умеће датум и време а да вас не пита за формат, плума ће приказати прозорче „Уметни датум и време“. Изаберите одговарајући формат датума и времена са списка. Кликните „Уметни“ да затворите прозорче „Уметни датум и време“. плума умеће умеће датум и време на положај курзора у текућој датотеци.

   Ако сте подесили плуму да користи посебан формат датума и времена, прозорче „Уметни датум и врме“ неће бити приказано. Датум и време се самостално убацује на положај курзора у текућој датотеци.

#### Подешавање прикључка уметања датума и времена

Да подесите прикључак уметања датума и врмена, урадите следеће:

1. Изаберите „Уређивање Поставке“.

2. Изаберите језичак „Прикључци“.

3. Изаберите прикључак „Уметни датум/време“.

4. Кликните „Поставке“ да прикажете прозорче „Подеси прикључак уметања датума и времена“.

5. Изаберите једну од опција, као што следи:

   - Да одредите формат датума и времена сваки пут када умећете датум и време, изаберите опцију „Упитај за формат“.

   - Да користите исти формат датума и вреемна који обезбеђује плума сваки пут када умећете датум и време, изаберите опцију „Користи изабрани формат“, затим изаберите одговарајући формат са списка. Када изаберете ову опцију, плума вас неће питати за формат датума и времена када изаберете „ Уређивање Уметни датум и време “.

   - Да користите исти произвољни формат датума и времена сваки пут када умећете датум и време, изаберите опцију „Користи произвољни формат“, затим упишите одговаајући формат у поље за текст. Погледајте „ strftime 3 “ за више о томе како да наведете произвољни формат. Када изаберете ову опцију, плума вас неће питати за формат датума и врмена када изаберете „ Уређивање Убаци датум и време “.

6. Кликните „У реду“ да затворите прозорче „Подеси прикључак уметања датума и времена“.

7. Да затворите прозорче „Поставке“, кликните „Затвори“.

### Прикључак редова режима

Прикључак „Редови режима“ вам омогућава да одредите поставке за појединачна документа. „Ред режима“ је ред текста на почетку или крају документа са поставкама које плума препознаје.

Скуп поставки који користи редове режима има предност над онима наведеним у прозорчету поставки.

Можете да одредите следеће поставке са редовима режима:

- Ширину табулатора

- Ширину увлачења

- Уметање размака уместо табулатора

- Прелом текста

- Ширину десне маргине

Прикључак „Редови режима“ подржава подскуп опција које корите други уређивачи текста „Емакс“, „Кејт“ и „Вим“.

#### Редови режима Емакса

Прва два реда документа се прегледају за „Емакс“ редовима режима.

Емакс опције за ширину табулатора, померај увлачења, режим табулатора увлачења и самопреламање су подржане. За више информација, видите Упутство Гну Емакса.

#### Редови режима Кејта

Први и последњих десет редова документа се прегледа за „Кејт“ редовима режима.

Кејт опције за ширину табулатора, ширину увлачења, увлачење размака, преламања речи и преламања речи колона су подржане. За више информација, видите Веб сајт Кејта.

#### Редови режима Вима

Први и последња три реда документа се прегледа за „Вим“ редовима режима.

Вим опције за „et“, ширења табулатора, „ts“, крај табулатора, „sw“, ширину шифта, преламање и ширину текста су подржане. За више информација, видите Веб сајт Вима.

### Прикључак Питонове конзоле

Прикључак „Питонова конзола“ вам омогућава да покрећете наредбе у питоновом језику програмирања из плуме. Укључивање прикључка додаје језичак на доњој површи. Исти приказује поље скорашњег излаза и упита наредебе.

Наредбе унесене у питонову конзолу се не проверавају пре њиховог покретања. Стога је могуће заглавити плуму, на пример уласком у бесконачну петљу.

### Прикључак чувања без пратећих размака

Прикључак „Сачувај без пратећих размака“ уклања знаке празнина као што је размак (`˽`), табулатор (`\t`), крајник реда (`\r`) итд. са краја реда. Да користите прикључак „Сачувај без пратећих размака“, урадите следеће:

1. Укључите прикључак као што је описано у .

2. Када је ваш документ спреман, сачувајте га.

3. Видећете да су уклоњени све пратеће празнине након чувања документа.

### Прикључак исечака

Прикључак „Исечци“ вам омогућава да причувате често коришћене делове текста, такозваних „исечака“, и да их брзо уметнете у документ.

Исечци су специфични синтакси језика текућег документа. На пример, када радите са ХТМЛ документом, можете изабрати са списка исечака који су корисни за ХТМЛ. Уз то, неки исечци су општи и доступни су у свим документима.

Бројни уграђени исечци су инсталирани са плумом, које можете изменити.

#### Уметање исечака

Да уметнете исечак у документ, упишите његов „окидач табулатора“ и притисните Таб. Табуларни окидач исечка јесу обично првих пет слова исечка, или нешто друго што је кратко и лако за памћење.

Или, притисните Ктрл Размак да видите списак исечака које можете да уметнете.

#### Додавање исечака

Да направите нови исечак, урадите следеће:

1. Изаберите „ Алати Управљај исечцима “. Отвориће се прозор „Управник исечака“.

2. Списак исечака је груписан по језику. Изаберите језик коме желите да додате исечак, или исечак у тој групи језика. Да додате исечак за све језике, изаберите „Опште“ на врху списка. Синтакса документа са којим тренутно радите је приказана по основи.

3. Кликните „Ново“. Нови исечак ће се појавити на списку.

4. Унесите следеће информације за нови исечак:

   Назив

     Упишите назив за исечак у поље за текст на списку исечака. Назив исечка служи само као подсетник његове сврхе. Можете да измените назив исечка који направите кликом на њега на списку.

   Текст исечка

     Упишите текст исечка у поље „Уреди исечак“. За нарочите кодове које можете да користите, видите .

     Можете да се пребаците назад на прозор документа да умножите текст без затварања прозора „Управник исечака“.

   Окидач табулатора

     Упишите окидач табулатора за исечак. То је текст који уписујете пре притискања тастера Таб да бисте уметнули исечак.

     Ознака мора бити или једна реч која садржи само слова, или било који један знак. „Окидач табулатора“ ће истаћи црвеном бојом ако се унесе неисправан окидач табулатора.

   Тастер пречице

     Упишите тастер пречице да користите за уметање исечка.

#### Уређивање и уклањање исечака

Да уредите исечак, изаберите га са списка и направите измене у његовим својствима текста и покретања.

Да преименујете исечак, поново кликните на њега на списку.

Да повратите уграђени исечак који сте изменили, притисните „Врати“.

Да уклоните исечак, изаберите га са списка и притисните „Уклони“. Не можете уклонити уграђене исечке, већ само оне које сте ви направили.

#### Замена исечака

Као додатак уметању причуваног текста, исечак може да укључи прилагодљиви текст, или да означи размаке у којима можете да додате текст након што се исечак уметне у ваш документ.

Можете да користите слдеће кодове местодржача у тексту исечка:

Местодржачи табулатора

  „`$n`“ дефинише местодржач табулатора, где је „`n`“ било који број од 1 па надаље.

  „`${n:основно}`“ дефинише местодржач табулатора са основном вредношћу.

  Местодржач табулатора означава место у тексту исечка где можете да додате додатни текст након уметања исечка.

  Да користите местодржаче табулатора, уметните исечак као обично. Курзор је постављен на први местодржач табулатора. Упишите текст, и притисните Таб да стигнете до следећег местодржача табулатора. Број у коду местодржача дефинише редослед напредовања табулатора ка сваком месту у тексту.

  Притисните Шифт Таб да се вратите на претходни местодржач табулатора. Притиском на Таб када више нема местодржача табулатора помера курзор на крај текста исечка или на крај местодржача ако постоји.

Местодржачи огледала

  Поновљени местодржач табулатора ће пресликати већ дефинисани местодржач. Ово вам омогућава да упишете текст само једном за који желите да се појавите неколико пута у исечку.

Местодржач краја

  „`$0`“ дефинише местодржач краја. Ово вам омогућава да завршите рад са исечком са курзором на месту другачијем од краја текста исечка.

Промјенљиве окружења

  Променљива окружења као што је „`$ПУТАЊА`“ и „`$ЛИЧНА`“ се замењују у тексту исечка. Следеће променљиве особене плуми се могу такође користити:

  $ИЗАБРАНИ_ТЕКСТ_ПЛУМЕ

    Тренутно изабрани текст.

  $НАЗИВ_ДАТОТЕКЕ_ПЛУМЕ

    Пун назив датотеке документа или празна ниска ако документ још није сачуван.

  $ОСНОВА_НАЗИВА_ДАТОТЕКЕ_ПЛУМЕ

    Основа назива датотеке документа или празна ниска ако документ још није сачуван.

  $ТЕКУЋА_РЕЧ_ПЛУМЕ

    Реч на месту курзора у документу. Када се користи ова променљива, текућа реч биће замењена текстом исечка.

Местодржачи шкољке

  „`$(cmd)`“ се замењује резултатом извршавања „cmd“ у шкољци.

  „`$(n:cmd)`“ вам омогућава да дате овом местодржачу упуту, где је „n“ било који број од 1 на даље. Користите „`$n`“ да користите излаз из једног местодржача шкољке као улаз у другу.

Местодржачи Питона

  „`$<cmd>`“ се замењује резултатом процењивањем „cmd“ у питоновом преводиоцу.

  „`$<a:cmd>`“ наводи други местодржач питона као зависност, где „a“ даје његов поредак у исечку. Ово вам омогућава да користите питонове функције дефинисане у другом исечку. Да наведете неколико зависности, раздвојте бројеве зарезима као: `$<a,b:cmd>`

  Да користите променљиву у свим другим питоновим исечцима, објавите га као „`општи`“.

### Прикључак ређања

Прикључак „Поређај“ ређа изабране редове текста азбучним редом.

Да користите прикључак ређања, урадите следеће:

1. Изаберите редове текста које желите да поређате.

2. Изаберите „ Уређивање Поређај “. Отвориће се прозор „Поређај“.

3. Изаберите опције које желите за ређање:

   - Да поређате текст обрнутим редоследом, изаберите „Обрни редослед“.

   - Да уклоните двоструке редове, изаберите „Уклони дупликате“.

   - Да занемарите осетљивост на величину слова, изаберите „Занемари величину слова“.

   - Да би ређање занемарило знакове на почетку редова, поставите први знак који ће се користити за ређање у вртешци „Почни са колоном“.

4. Да обавите радњу ређања, кликните „Поређај“.

### Прикључак провере писања

Прикључак „Провера писања“ проверава писање у изабраном тексту. Можете подесити плуму да самостално провери правописне грешке, или можете то ручно да урадите, на наведеном језику. Поставке језика и својства самопровере писања, примењују се по документу. Да користите прикључак провере писања, урадите следеће:

1. Изаберите „ Алати Постави језик “ да прикажете прозорче „Поставите језик“. Изаберите одговарајући језик са списка. Кликните „У реду“ да затворите прозорче „Поставите језик“.

2. Да самостално проверите писање, изаберите „ Алати Сам провери писање “. Да поништите самосталну проверу писања, поново изаберите „ Алати Сам провери писање “. Када је постављена самостална провера писања, поред ставке изборника „Сам провери писање“ приказује се иконица. Самостална провера писања се поништава по основи, сваког пута када се плума покрене.

   Непознате написане речи су приказане другом бојом и подвучене. Десни клик на непознату реч, затим изаберите „Предлози писања“ из искочног изборника:

   - Да замените непознату реч другом речју са списка, изаберите заменску реч из искочног изборника „Предлози писања“.

   - Да додате непознату реч у ваш лични речник, изаберите „ Предлози писања Додај “.

   - Да занемарите сва појављивања непознате речи, тако да више не буде означена као непозната и да се не дода у ваш лични речник, изаберите „ Предлози писања Занемари све “. Непозната реч је занемарена само у текућој сесији плуме“.

3. Да ручно проверите писање, изаберите „ Алати Провера писања “.

   Ако нема грешака у писању, прозорче „Подаци“ ће приказати поруку са изјавом да документ не садржи погрешно написане речи. Кликните „У реду“ да затворите прозорче „Подаци“.

   Ако постоје грешке писања, приказује се прозорче „Провери писање“:

   - „Погрешно написана реч“ је приказана у горњем делу прозорчета.

   - Предложене познате речи су приказане у пољу „Измени у“. Можете да замените ово другом познатом речју изабравши је са списка „Предлози“, или можете непосредно да унесете текст у поље „Измени у“.

   - Да проверите писање текста у пољу „Измени у“, кликните „Провери реч“. Ако је то позната реч, списак „Предлози“ се замењује текстом „`(тачна реч)`“. Ако реч није позната, нови унос се појављује на списку „Предлози“.

   - Да занемарите тренутно појављивање непознате речи, кликните „Занемари“. Да занемарите сва појављивања непознате речи, кликните „Занемари све“. Непозната реч се занемарује само у текућој сесији плуме“.

   - Да измените текуће појављивање непознате речи у тексту у пољу „Измени у“, кликните „Измени“. Да измените сва појављивања непознате речи у тексту у пољу „Измени у“, кликните „Измени све“.

   - Да додате непознату реч у ваш лични речник, кликните „Додај реч“.

   - Да затворите прозорче „Провери писање“, кликните „Затвори“.

### Прикључак списка ознака

Прикључак „Списак ознака“ вам омогућава да уметнете заједничке ознаке са списка у бочној површи.

Да користите прикључак списка ознака, урадите следеће:

1. Изаберите „Преглед Бочна површ“.

2. По основи, бочна површ приказује језичак који садржи списак отворених докумената. Кликните на језичак који показује иконицу + при дну бочне површи да прикажете језичак списка ознака.

3. Изаберите одговарајућу категорију ознаке са падајућег списка. На пример, ХТМЛ – Ознаке.

4. Претражите списак ознака да нађете захтевану ознаку.

5. Да уметнете ознаку на положај курзора у текућој датотеци, два пута кликните на ознаку на списку. Можете такође уметнути ознаку на следећи начин:

   - Да уметнете ознаку у текућу датотеку и да пребаците први план са бочне површи на површ приказа, притисните Унеси.

   - Да уметнете ознаку у текућу датотеку и да задржите први план на прозору „Прикључак списка ознака“, притисните Шифт Унеси .